cyanic-selkie/wikianc huggingface dataset:
নিয়ন সাইন
দীর্ঘ জীবনকাল
রঙের বিস্তৃত পরিসীমা এবং টিউবের কোন প্রতিস্থাপন ছাড়াই বছরের পর বছর বা দশক ধরে চলার ক্ষমতা নিয়ন সাইনকে এটিকে একটি শিল্প করে তোলে। যেহেতু এই টিউবে অনেক হাতের কাজ প্রয়োজন হয়, ভালোভাবে প্রক্রিয়াজাতকরণের পরেও যদি এটির এত দীর্ঘ জীবনকাল না থাকত তাহলে তাদের অত্যন্ত সামান্য অর্থনৈতিক বাস্তবতা থাকত। টিউব ব্যাস ছোট হওয়ার সঙ্গে উৎপাদিত নিয়ন আলোর তীব্রতা বৃদ্ধি পায়, অর্থাৎ,নলটির অভ্যন্ত ব্যাসের বর্গমূলের সঙ্গে আলোর তীব্রতা বিপরীতভাবে পরিবর্তিত হয়, এবং নলটির ব্যাসার হ্রাস পাওয়ার সঙ্গে নলটির প্রতিরোধ ক্ষমতা বৃদ্ধি পায়, কারণ নল আয়নকরণ টিউবের কেন্দ্রে সবচেয়ে বেশি ও আয়নগুলি স্থানান্তরিত হয় এবং টিউবের দেয়ালে পুনর্নির্মাণ হয়ে নিক্ষিপ্ত হয়। নিয়ন টিউব নষ্টের প্রধান কারণ হচ্ছে নলের অভ্যন্ত কাঁচের দেয়ালে উচ্চ ভোল্টেজ আয়ন প্রতিস্থাপনের মাধ্যমে নিয়ন গ্যাসের ধীরে ধীরে শোষিত হওয়া যা গ্যাসকে হ্রাস করে এবং অবশেষে নলের রোধকে এমন স্তরে উন্নীত করে যে এটি আর শেষ পর্যন্ত রেটেড ভোল্টেজে আলোকিত হতে পারে না, তবে বোমাবর্ষণ এবং গ্যাস ব্যাক ফিলিংয়ের সময় যদি নলটি সঠিকভাবে প্রক্রিয়াজাত করা হয় তবে এটি ৫০ বছরেরও বেশি সময় নিতে পারে।
এটির দীর্ঘ জীবনকালের কারণে অভ্যন্তরীণ আর্কিটেকচারাল কোভ আলোকসজ্জারসহ বিভিন্ন ধরনের কাজে নিয়ন ব্যবহারের একটি ব্যবহারিক বাজার তৈরি হয়েছে, কেননা নলটি যেকোনো আকারে বাঁকানো যেতে পারে, ছোট জায়গায় লাগানো যেতে পারে, এবং টিউব পরিবরতন ছাড়াই এটি এক দশক বা আরও বেশি চলতে পারে।
নল নমন
কাঁচের একটি অংশ অবনমিত না হওয়া পর্যন্ত উত্তপ্ত করা হয়; তারপর এটি বাঁকিয়ে একটি আকার দেওয়া হয় এবং গ্রাফিক্স বা লেটারিংযুক্ত চূড়ান্ত পণ্যটির সাথে সঙ্গতিপূর্ণ একটি নিয়ন সাইন প্যাটার্ন পেপারের সাথে সংযুক্ত করা হয়। একজন নল নমনকারী নলটি গরম করার আগে ফাঁকা নলটি ছড়িয়ে দেয় এবং অন্য প্রান্তে একটি লেতেক্স রাবারের পানির পাইপ ধরে রাখে, যার মাধ্যমে তিনি নলের বাঁকানোর সাথে নলটির ব্যাসকে স্থির রাখার জন্য অল্প পরিমাণ বায়ু চাপান। বাঁকানোর কৌশলটি হচ্ছে একটি ছোট অংশ বাঁকানো বা একবারে বাঁকানো, নলটির একটি অংশ গরম করালে এটি নরম হয়, তবে নলের অন্যান্য অংশ গরম করা যাবে না, কারণ তা বাঁকটি নিয়ন্ত্রণহীন করে তোলে। একটি নল বাঁকানোর সময়, একবার নলের কাঁচ উত্তপ্ত হলে, অবশ্যই কাঁচটি আবার শক্ত করার আগে নলটি আকারে আনতে হবে এবং পুরোপুরি শীতল হয়ে যাওয়ার আগেই  দ্রুত কাজটি শেষ করতে হবে, কেননা এটি করা না গেলে ভাঙার ঝুঁকি থাকে এবং কাঁচটি পুনরায় গরম করা খুব কঠিন। নলটির দৈর্ঘ্য বরাবর সাবধানতার সাথে পরিমাপ করে এক বা একাধিক বাঁক প্রায়শই এড়িয়ে যাওয়া প্রয়োজন হয় এবং এ কাজটিতে পরে ফিরে আসা হয়। একটি বর্ণের টিউবে ৭ থেকে ১০টি ছোট ছোট বাঁক থাকতে পারে এবং এখানে কোন ভুল করলে সম্পূর্ণ কাজটি আবার শুরু না করে ভুলটি সহজে সংশোধন করা যায় না। আরও টিউবিং প্রয়োজন হলে আরেকটি টুকরো তার উপর ঝালাই করা হয়, বা চূড়ান্ত পদক্ষেপে টিউবগুলোকে একে অপরের উপর ঝালাই করা যায়। ব্যবহারের উপযুক্ত হওয়ার জন্য টিউবটি অবশ্যই বায়ুশূন্য হতে হবে এবং ভিতরটি পরিষ্কার হতে হবে । একবার নলটি পারদ দিয়ে ভরা হলে, এর পরে যদি কোনো ভুল হয়ে যায় তবে পুরো টিউবটি নতুন করে শুরু করাতে হবে, কারণ উত্তপ্ত পারদ-সংশ্লেষিত গ্লাস এবং ফসফোর শ্বাস নেওয়ার কারণে নিয়ন শ্রমিকদের মধ্যে দীর্ঘমেয়াদী ভারী ধাতব বিষক্রিয়া ঘটে। টিউবগুলো অকার্যকর আকারে না পৌঁছানো পর্যন্ত যোগ হয় এবং বেশ কয়েকটি টিউব উচ্চ ভোল্টেজ নিয়ন ট্রান্সফর্মারের সাথে সিরিজে যোগ করা হয়। টিউব পঞ্চার এবং করোনার প্রভাব থেকে গুঞ্জন রোধ করতে বৈদ্যুতিক সার্কিটের চূড়ান্ত প্রান্তগুলি একে অপরের থেকে পৃথক হতে হবে।
বম্বার্ডমেন্ট
একটি শীতল ক্যাথোড ইলেক্ট্রোডটি নলের প্রতিটি প্রান্তে গলানো (বা ঝালাই করা ) সমাপ্ত হওয়ার সাথে করা হয়। ফাঁকা ইলেক্ট্রোডগুলিও সাধারণত সীসা কাঁচের হয় ও এটির একটি ছোট ধাতব শেল থাকে যার দুটি তারের সাথে কাঁচের মধ্যে দিয়ে বের হয়ে যাওয়া সাইন ওয়্যারিং সংযুক্ত করা হয়। পরবর্তী কাজে যাওয়ার আগে সমস্ত ঝালাই করা অংশ ও সিলগুলি অবশ্যই উচ্চ-বায়ুশূন্যটায় থাকতে হবে এবং কোনো ফুটা থাকা যাবে না।
নলটি বহুগুণে সংযুক্ত থাকে যা আবার একটি উচ্চ মানের বায়ুশূন্য পাম্পের সাথে সংযুক্ত থাকে। তারপরে নলটি কিছু টর বায়ুশূন্য না হওয়া পর্যন্ত বায়ু সরিয়ে নেওয়া হয়। উদ্বাসন বিরতি দেওয়া হয় এবং ইলেক্ট্রোডের মাধ্যমে উচ্চ বিদ্যুত্প্রবাহ নিম্ন বায়ুচাপের মাধ্য দিয়ে  নলের ভিতর প্রবেশ করে ("বম্বারদিং" নামে পরিচিত একটি প্রক্রিয়াতে)। এই বিদ্যুত্প্রবাহ এবং ভোল্টেজ নলের চূড়ান্ত কাজ ঘটা স্তরের অনেক উপরে। বিদ্যুত্প্রবাহে ব্যবহৃত নির্দিষ্ট ইলেক্ট্রোড এবং নলের ব্যাসের উপর নির্ভর করে,  গ্লাস নলটি না গলিয়ে ইলেক্ট্রোড পর্যাপ্ত পরিমাণে উত্তপ্ত হবে তা নিশ্চিত করার জন্য সাধারণত ১৫০ এমএ থেকে শুরু করে ১,৫০০ এমএ পরিসরে থাকে। বোমার্ডিং স্রোত একটি বড় ট্রান্সফরমার দ্বারা প্রায় ১৫,০০০ ভি.এ.সি থেকে ২৩,০০০ ভি.এ.সি এর ওপেন-সার্কিট ভোল্টেজ সরবরাহ করে। বোমার্ডিং ট্রান্সফর্মারটি সাধারণ স্থির তড়িৎের উৎস হিসাবে কাজ করে এবং কাজের সময় প্রকৃত ভোল্টেজটি নলের দৈর্ঘ্য ও চাপের উপর নির্ভর করে। সাধারণত ব্যবহারকারী  চাপটি ততটুকু বজায় রাখবে যেন বোমার্ডার সর্বাধিক শক্তি ব্যসন এবং উত্তাপ নিশ্চিত করে। বোমার্ডিং ট্রান্সফর্মার বিশেষত এই ব্যবহারের জন্য তৈরি করা হয়, বা উচ্চ ভোল্টেজ আউটপুট উৎপাদন করতে পিছনে পরিচালিত বৈদ্যুতিক ইউটিলিটি বিতরণ ট্রান্সফর্মার পুনঃপ্রবর্তিত হতে পারে (ইউটিলিটি মেরুতে মাউন্ট করা যেগুলো দেখা যায়)।
টিউবটির এই খুব উচ্চ শক্তি বিচ্ছিন্নতা কাঁচের দেয়ালকে কয়েকশ ডিগ্রি সেলসিয়াস তাপমাত্রায় উত্তপ্ত করে এবং এর মধ্যে যে কোনও ময়লা এবং অশুচিতা বায়ুশূন্য পাম্প দিয়ে গ্যাস আকারে টানা হয়। এই পদ্ধতিতে অধিশোষণের দ্বারা নলের অভ্যন্তরের প্রাচীরটি আবরণকারী গ্যাস অপসারণ করা হয়, প্রধানত অক্সিজেন, কার্বন ডাই অক্সাইড ও বিশেষ করে জলীয় বাষ্প। বিদ্যুত্প্রবাহ ইলেক্ট্রোড ধাতুকে ৬০০o সেলসিয়াস এরও বেশি উত্তপ্ত করে যা একটি উজ্জ্বল কমলা ভাস্বর রঙ তৈরি করে। ক্যাথোড একটি প্রারম্ভিক ফাঁকা ধাতব খোল যার একটি ছোট উদ্বোধন থাকে (কখনও কখনও সিরামিক ডোনাট অ্যাপারচার) এবং খোলটির ভিতরের পৃষ্ঠে কিছু শীতল ক্যাথোড লো ওয়ার্ক ফাংশন পাউডার (সাধারণত একটি পাউডার সিরামিক মোলার  ইউটেক্টিক পয়েন্ট  মিশ্রণ ), অন্যান্য ক্ষারীয় মৃৎ অক্সাইড সাথে মিলিত হয়, যা প্রায় ৫০০ ডিগ্রি ফারেনহাইটে উত্তপ্ত হয়ে গেলে বেরিয়াম পারক্সাইড গাসে হ্রাস পায় এবং ক্যাথোডিক নিঃসরণের জন্য ইলেক্ট্রোডের কার্যকারিতা হ্রাস পায়। বেরিয়াম অক্সাইডের প্রায় ২ ইভি কার্যকারিতা রয়েছে যেখানে ঘরের তাপমাত্রায় টংস্টেনের কার্যকারিতা 4.0 ইভি। এটি ক্যাথোড ড্রপ বা ক্যাথোডের পৃষ্ঠ থেকে ইলেকট্রন অপসারণের জন্য প্রয়োজনীয় বৈদ্যুতিন শক্তির প্রতিনিধিত্ব করে। এটি প্রচলিত ফ্লুরোসেন্ট বাতিতে ব্যবহৃত হট ওয়্যার থার্মোইলেক্ট্রিক ক্যাথোড ব্যবহারের প্রয়োজনীয়তা এড়িয়ে চলে। এবং সেই কারণে সঠিকমতো তৈরি করলে, ফ্লুরোসেন্ট বাতির তুলনায় নিয়ন টিউব আরও দীর্ঘকাল ঠিক থাকে, কারণ অন্যান্য সাধারণ বাতির মতো জ্বলতে ফ্লোরোসেন্ট টিউবের কোনো তারের ফিলামেন্ট প্রয়োজন হয় না । এটি করার মূল উদ্দেশ্য হচ্ছে টিউবটি বন্ধ করার আগে  টিউবটির ভিতরটি যেন শুদ্ধ করা যায়, কেননা গ্যাস ও ময়লা প্লাজমা ও নলটিতে উৎপন্ন তাপের দ্বারা সম্পূর্ণ পরিষ্কার হয় না। তাপটি ছেড়ে দেওয়া হয় না কারণ এটি  ধাতবের ক্যাথোড ও পারদের ফোঁটা পুড়িয়ে ফেলবে (যদি আর্গন / পারদ পাম্প করা হয়) এবং অভ্যন্তরীণ গ্যাসগুলিকে অক্সিডাইজ করবে যার জন্য নলটি নষ্ট হয়ে যেতে পারে। টিউবটি যত পরিশুুদ্ধ হবে ততই বেশি দীর্ঘস্থায়ী ও স্থিতিশীল হবে।  এই গ্যাস এবং অমেধ্য টিউবের অভ্যন্তরে প্রি-ফিলিং বোমবার্ডমেন্ট শেষ হয়ে গেলে তাদের দ্রুত পাম্প দিয়ে সরিয়ে নেওয়া হয়।
বহুগুণে সংযুক্ত থাকা অবস্থায়, সর্বনিম্ন সম্ভব চাপ অর্জন করতে পাম্প করা হয় ও তার সাথে টিউবটি শীতল হতে থাকে। তারপর একটি নিষ্ক্রিয় গ্যাস বা তার মিশ্রণ ও কিছু সময় স্বল্প পরিমাণ পারদ দিয়ে এটির কিছু টর ( পারদের মিলিমিটার) চাপ কমানো হয়। এই গ্যাস ভরার চাপটি বায়ুমণ্ডলের চাপের প্রায় ১/১০০ ভাগের মতো। প্রয়োজনীয় চাপ   ( নলটির ২০  মিমি দীর্ঘ আর্গন / পারদ দিয়ে ভরা হলে) থেকে   (একটি ছোট নলের ৮ মিমি ব্যাস খাঁটি নিয়ন দিয়ে ভরা হলে)  হয়, চাপের মান ব্যবহৃত গ্যাস এবং টিউবের ব্যাসের উপর নির্ভর করে । নিয়ন বা আর্গন সবচেয়ে বেশি ব্যবহার করা হয় ; ক্রিপটন, জেনন ওহিলিয়াম শিল্পীরা বিশেষ উদ্দেশ্যে ব্যবহার করে,তবে এগুলো সাধারণত সাইন তৈরিতে একা ব্যবহৃত হয় না। আর্গন এবং হিলিয়ামের একটি সংমিশ্রণটি প্রায়ই খাঁটি আরগনের পরিবর্তে কিছু নলে ব্যবহার করা হয় যখন এটি শীতল জলবায়ুতে লাগানো হয়, যেহেতু হিলিয়ামটি ভোল্টেজ-ড্রপ বৃদ্ধি করে (এবং এইভাবে শক্তি অপচয় হয়), ফলে নলটি কার্যকারী তাপমাত্রায় দ্রুত উষ্ণ হয়। নিয়ন উজ্জ্বল লাল বা লালচে কমলা রঙে জ্বলে। যখন আর্গন বা আরগন / হিলিয়াম ব্যবহার করা হয় তখন পারদের একটি ছোট ফোঁটা যুক্ত হয়। অর্গন নিজে জ্বললে খুব ম্লান ফ্যাকাশে ল্যাভেন্ডার হয়, তবে যখন বন্ধ করা হয় তখন পারদের ফোঁটা পারদ বাষ্প হয়ে নল পূরণ করে, যা বৈদ্যুতিকরণের উপর দিয়ে অতিবেগুনী আলো নির্গত করে। এই অতিবেগুনী নিঃসরণ সমাপ্ত আর্গন / পারদ টিউবকে বিভিন্ন উজ্জ্বল রঙের সাথে আলোকিত করে যখন নলটি আকারে বাঁকানোর পরে আল্ট্রাভায়োলেট-সংবেদনশীল ফসফোর্সের সাথে অভ্যন্তরে লেপযুক্ত থাকে।
তাপ প্রক্রিয়াজাত নিয়ন টিউব
সমাপ্ত নিয়ন নলগুলো প্রক্রিয়াজাতকরণের জন্য একটি বিকল্প উপায় ব্যবহৃত হয়েছে। কেননা বৈদ্যুতিক উপায়ে বম্বার্ডমেনট করার একমাত্র উদ্দেশ্য টিউবের ভিতরটিকে বিশুদ্ধ করা,একটি টর্চ বা চুলা দিয়ে নলটির বাহ্যিকভাবে গরম করার মাধ্যমে নলটি উৎপাদন করা সম্ভব, যখন ইলেক্ট্রোডটিকে রেডিও ফ্রিকোয়েন্সি ইন্ডাকশন কয়েল (আরএফআইএইচ) দ্বারা গরম করা হয় । যদিও এটি কম ফলদায়ক, এটির উল্লেখযোগ্যভাবে অল্প ক্যাথড ক্ষতি থাকে, আরও দীর্ঘ জীবন থাকে এবং আরও পরিষ্কার টিউব তৈরি হয়। তাছাড়া এটির দ্বারা খুব ছোট আকারের ও ব্যাসের টিউব তৈরি করা সম্ভব,যা ৬ মিমি ওডির নিচেও হতে পারে। বাহ্যিক বৈদ্যুতিক প্রয়োগ ছাড়াই টিউবটি বায়ুশূন্যতার নিচে পুরোপুরি উত্তপ্ত করা হয়, যতক্ষণ না গ্যাসগুলি সম্পূর্ণরূপে হ্রাস পায় এবং চাপটি আবার বায়ুশূন্যতায় নেমে আসে। তারপরে নলটি ভরাট করা হয়, বদ্ধ করা হয় এবং পারদ নামিয়ে কাঁপানো হয়।
কারেন্টের তার
সাধারণ ঐতিহ্যগত নিয়ন ট্রান্সফর্মার, একটি চৌম্বকীয় শান্ট ট্রান্সফর্মা হচ্ছে একটি বিশেষ অ-রৈখিক প্রকার যা নলটির যে কোনও প্রয়োজনীয় স্তরে ভোল্টেজ বজায় রাখার জন্য ডিজাইন করা হয়েছে এবং প্রয়োজনীয় বিদ্যুত্প্রবাহ উৎপাদন করে। একটি নলের ভোল্টেজ ড্রপ দৈর্ঘ্যের সাথে সমানুপাতিক, তাই নলটির সর্বাধিক ভোল্টেজ এবং প্রদত্ত ট্রান্সফর্মার থেকে নেওয়া দৈর্ঘ্য সীমাবদ্ধ। সাধারণত, লোড ভোল্টেজ সম্পূর্ণ বিদ্যুত্প্রবাহ প্রায় ৪০০ ভ্যাকটিতে নেমে আসে। শর্ট সার্কিট বিদ্যুত্প্রবাহ প্রায় একই।
এখানে নব্বই দশকের প্রথমের দিকে তৈরি কমপ্যাক্ট উচ্চ ফ্রিকোয়েন্সি ইনভার্টার-রূপান্তরকারী ট্রান্সফর্মার ব্যবহৃত হয়, বিশেষত যখন অল্প রেডিও ফ্রিকোয়েন্সি ইন্টারফিয়ারেঞ্চ (আরএফআই) প্রয়োজন হয়, যেমন উচ্চ-ফিদেলিটি (নির্ভুল) যন্ত্রের নিকটের স্থানগুলিতে। এই সলিড স্টেট ট্রান্সফর্মারগুলির সাধারণ ফ্রিকোয়েন্সিতে, প্লাজমা ইলেক্ট্রন-আয়নের পুনঃসংযোগের সময়টি প্রতিটি চক্রের প্লাজমা নিবারণ এবং পুনরায় জীবন বজায় রাখার সময় খুব দীর্ঘ হয় যা পাওয়ার লাইন ফ্রিকোয়েন্সির বিপরীত। প্লাজমা উচ্চ ফ্রিকোয়েন্সি স্যুইচিং শব্দে করে না, আয়নিত থাকে ও রেডিওর শব্দমুক্ত হয়ে ওঠে।
সবচেয়ে প্রচলিত বর্তমান রেটিংটি হচ্ছে ৩০ এমএ যা সাধারণ ব্যবহারের জন্য উপযুক্ত এবং চ্যানেল অক্ষর বা আর্কিটেকচারাল আলোকসজ্জার মতো উচ্চ-উজ্জ্বলতার জন্য ৬০ এমএ ব্যবহার করা হয়। ১২০ এমএর ব্যবহার মাঝে মধ্যে আলোকসজ্জারয় দেখা যায়, তবে এটি অপ্রচলিত কেননা এটির জন্য বিশেষ ইলেক্ট্রোডকে স্রোত প্রতিরোধ করার প্রয়োজন হয় এবং একটি ১২০ এমএ ট্রান্সফর্মার থেকে দুর্ঘটনাজনিত শক অল্প বিদ্যুত্প্রবাহের  তুলনায় মারাত্মক হওয়ার সম্ভাবনা অনেক বেশি।
নিয়ন আলোকসজ্জার কার্যকারিতা রঙের উপর নির্ভর করে সাধারণ ভাস্বর বাতি ও ফ্লুরোসেন্ট বাতির মধ্যে হয়। প্রতি ওয়াট ভিত্তিতে, ভাস্বর বাতি ১০ থেকে ২০ লুমেন উৎপাদন করে, অন্যদিকে ফ্লুরোসেন্ট বাতি ৫০ থেকে ১০০ লুমেন উৎপাদন করে। নিয়ন বাতির কার্যকারিতা লাল রঙের জন্য ওয়াট প্রতি ১০ লুমেন থেকে শুরু করে সবুজ এবং নীল রঙের জন্য ৬০ লুমেন পর্যন্ত থাকে যখন এই রঙগুলি ভিতরের ফসফর আবরণের কারণে তৈরি হয়।
ব্লকিং এবং লেপ
দৃষ্টি ভ্রমের একটি কৌশল অস্বচ্ছ লেপযুক্ত নলের অংশগুলি অবরুদ্ধ করে যা দৃশ্যত স্বতন্ত্র নিয়ন ডিসপ্লে সেগমেন্ট তৈরি করতে ব্যবহৃত হয়। একটি সম্পূর্ণ সমাবেশ কিছু উপাদান দিয়ে গঠিত হয় যা একে অপরের সাথে কাঁচের ঝালাই করে যুক্ত করা হয়, যেন সমান পরিমান বিদ্যুৎ প্রবাহিত হয়, যেমন কয়েকটি বর্ণের ক্যাথোড থেকে ক্যাথোড জোড়া লাগানো থাকতে পারে। সাধারণ চোখের কাছে এটি আলাদা টিউব মনে হলেও বৈদ্যুতিক স্প্লাইসের উপরের গ্লাসের ভিতরেই প্লাজমা। পুরো টিউব জ্বলে, তবে যে অংশগুলি মানুষের দেখার কথা নয়, সেগুলি অত্যন্ত অস্বচ্ছ বিশেষ কালো বা ধূসর গ্লাস রঙ দিয়ে ঢাকা রয়েছে। এই তাপ-প্রতিরোধী লেপটি হয় এঁকে বা ডুবিয়ে করা হয়। এই রঙ ব্যবহার না করলে, এলোমেলো সংযোগ সাইনটিকে বিভ্রান্তিকর করে তুলবে।
বর্তমানে বেশিরভাগ বাণিজ্যিকভাবে উৎপাদিত কম দামের সাইনগুলোতে, কাঁচের টিউব রঙিন আলো তৈরি করার জন্য ষদচ্ছ রঙের লেপ দেওয়া হয় । এইভাবে, একটি প্রদীপ্ত নল থেকে কম খরচে বেশ কয়েকটি ভিন্ন রঙ তৈরি করা সম্ভব। সময়ের সাথে, উঁচু তাপমাত্রা, তাপ সাইকেল বা আবহাওয়ার সংস্পর্শের কারণে রঙিন আবরণ কাঁচটি ছড়িয়ে যায় বা তার রঙ বদলে যায়। আরও ব্যয়বহুল একটি বিকল্প হচ্ছে উচ্চ-মানের রঙিন কাঁচের নল ব্যবহার করা, যা বয়সের সাথে আরও স্থিতিশীল হয়।
ব্যবহার
আলো-নির্গমনকারী টিউব রঙ্গিন রেখা তৈরি করে যার সাহায্যে কোনো পাঠ্য রচনা করা যায় বা বিভিন্ন সাজসজ্জা সহ কোন ছবি আঁকা যায়, যা বিশেষত বিজ্ঞাপন এবং বাণিজ্যিকভাবে সাইন তৈরির কাজে ব্যবহৃত হয়। প্রোগ্রামিংয়ের মাধ্যমে কোনো অংশ চালু এবং বন্ধ করার ক্রমে, বিভিন্নরকম আলোকসজ্জা তৈরি করার অনেক সম্ভাবনা রয়েছে যা দিয়ে অ্যানিমেটেড চিত্র ও তৈরি করা সম্ভব।
এলইডির আলোকপাত প্রযুক্তি উন্নত হওয়ায় এবং উচ্চ-তীব্রতা এলইডির দাম হ্রাস পাওয়ার কারণে কিছু ক্ষেত্রে সময়, নিয়ন টিউবের পরিবর্তে এলইডি ব্যবহার করা হয়। তবে নিয়ন প্রযুক্তির সমর্থকরা বলেন যে এলইডি-র তুলনায় নিয়ন টিউবের উল্লেখযোগ্য সুবিধা রয়েছে।
লকঅ্যালয়
লকঅ্য়ালয় বা লকসংকর হলো বেরিলিয়াম এবং অ্যালুমিনিয়ামে র একটি সংকর ধাতু। এতে শতকরা ৬২ ভাগ বেরিলিয়াম এবং শতকরা ৩৮ ভাগ অ্যালুমিনিয়াম থাকে। নির্দিষ্ট কিছু কাজের জন্য এই সংকর ধাতুটি শক্তিশালী হওয়ায় এটিকে মহাকাশ প্রযুক্তি তে কাঠামোগত ধাতু হিসাবে ব্যবহার করা হয়ে থাকে। এই সংকর ধাতুটি অনমনীয়। ১৯৬০ এর দশকে লকহিড মিসাইলস অ্যান্ড স্পেস কোম্পানি এই সংকর ধাতু টি সর্বপ্রথম তৈরি করে।  এই সংকর ধাতুটি লকহিড ওয়াইএফ ১২ এবং এলজিএম -৩০ মিনিটম্যান ক্ষেপণাস্ত্রে ব্যবহৃত হয়েছিল। ১৯৭০ এর দশকে এই সংকর ধাতু টির  উৎপাদনে সমস্যা হওয়ায় শুধু মাত্র কয়েকটি বিশেষ ক্ষেত্রে এর ব্যবহার সীমাবদ্ধ থাকে। ১৯৭০ এর দশকের মাঝামাঝি সময় থেকে লকঅ্যালয় আর বাণিজ্যিকভাবে পাওয়া যেত না।
১৯৯০ সালে ম্যটারিওন বেরিলিয়াম অ্যান্ড কমপোজিটস নামে একটি কোম্পানি আলবিমেট (AlBeMet) ট্রেড নামে এই  লকঅ্য়ালয় মিশ্র ধাতুর পাউডার-সিনটারের সংমিশ্রণটি বাণিজ্যিকভাবে বাজারে পুনরায় চালু করে।
শৌনক ঋষি দাস
অক্সফোর্ড
অক্সফোর্ড সেন্টার ফর হিন্দু স্টাডিজের পরিচালক হিসেবে তিনি ওসিএইচএস-এর দৃষ্টিভঙ্গি এবং নীতি বজায় রাখেন এবং কেন্দ্রের অব্যাহত বৃদ্ধি ও উন্নয়নকে সকল ক্ষেত্রে উৎসাহিত করেন। এই ভূমিকায় তিনি 2006 সালে অক্সফোর্ড ইউনিভার্সিটি কর্তৃক OCHS-এর আনুষ্ঠানিক স্বীকৃতির তত্ত্বাবধান করেন, এবং অক্সফোর্ড ইউনিভার্সিটি প্রেস, জার্নাল অফ হিন্দু স্টাডিজ এবং রাউটলেজ হিন্দু স্টাডিজ সিরিজের সাথে কেন্দ্রের প্রকাশনা অংশীদারিত্ব গড়ে তোলেন। তিনি মার্কিন যুক্তরাষ্ট্র, ইউরোপ, ভারত এবং চীনের ওসিএইচএস এবং বিশ্ববিদ্যালয়গুলির মধ্যে আনুষ্ঠানিক সম্পর্ক স্থাপনের জন্যও দায়ী। অক্সফোর্ড বিশ্ববিদ্যালয়ের ৮০০ বছরের ইতিহাসে তিনিই প্রথম হিন্দু চ্যাপ্লেন।
ইসকন
শৌনকা ঋষি দাস 1993 থেকে 2006 পর্যন্ত ইসকন কমিউনিকেশন জার্নালের প্রধান সম্পাদক ছিলেন এবং 1991-2003 সাল পর্যন্ত ইসকন কমিউনিকেশনস ইউরোপের চেয়ারম্যান ছিলেন । তিনি ১৯৯৬-২০১০ সাল পর্যন্ত ইসকনের শিক্ষাগত উন্নয়ন মন্ত্রনালয়ের একজন নির্বাহী সদস্য হিসেবে দায়িত্ব পালন করেন, ইসকন স্টাডিজ ইনস্টিটিউটের প্রতিষ্ঠাতা সদস্য, বেলজিয়ামের ভক্তিবেদান্ত কলেজের একজন ট্রাস্টি এবং সম্পাদক - ইন। -ইসকন স্টাডিজ জার্নালের প্রধান ।
যমুনা সেনানিবাস
যমুনা সেনানিবাস (আনুষ্ঠানিকভাবে বঙ্গবন্ধু সেনানিবাস নামে পরিচিত) টাঙ্গাইল জেলার ভূঞাপুর উপজেলার বঙ্গবন্ধু সেতুর কাছাকাছি অবস্থিত একটি সামরিক সেনানিবাস। বঙ্গবন্ধু সেতুর নাম অনুসারে সেনানিবাসটির নামকরণ করা হয়। এটি সেতুর সামগ্রিক নিরাপত্তা নিশ্চিত করার জন্য প্রতিষ্ঠিত হয়, কারণ সেতুটি বাংলাদেশের পূর্বাঞ্চল ও উত্তরবঙ্গের মধ্যে যোগাযোগের জন্য নির্মিত মহাসড়ককে সংযুক্ত করার মূল মাধ্যম।
বাংলায় মারাঠা আক্রমণ (১৭৪২)
বাংলায় মারাঠা আক্রমণ (১৭৪২) দ্বারা ১৭৪২ সালে বাংলার ভূখণ্ডে পরিচালিত মারাঠা আক্রমণকে বোঝানো হয় । ১৭৪২ সালে মারাঠা নেতা প্রথম রঘুজী ভোঁসলের প্রধানমন্ত্রী ভাস্কর পণ্ডিতের নেতৃত্বে একটি বিরাট সৈন্যবাহিনী বাংলা আক্রমণ করে এবং সমগ্র বাংলা জুড়ে লুটপাট চালায় । তীব্র সংঘর্ষের পর বাংলার নবাব আলীবর্দী খান মারাঠাদেরকে বাংলা থেকে বিতাড়িত করতে সক্ষম হন । বাংলা থেকে বিতাড়িত হয়ে মারাঠারা উড়িষ্যা আক্রমণ করে এবং দখল করে নেয়। কিন্তু নবাব আলীবর্দী ১৭৪২ সালের ডিসেম্বরে তাদেরকে সেখান থেকেও বিতাড়িত করেন । এরপর পরাজিত মারাঠারা বাংলা থেকে সৈন্য প্রত্যাহার করে নেয়  এবং সংঘর্ষের সমাপ্তি ঘটে।
পটভূমি
১৭৪১ সালের আগস্টে নবাব আলীবর্দী খান কর্তৃক পদচ্যুত উড়িষ্যার বিদ্রোহী প্রাদেশিক শাসনকর্তা দ্বিতীয় মুর্শিদ কুলি খানের আমন্ত্রণে সাড়া দিয়ে মারাঠাদের নাগপুর রাজ্যের রাজা রঘুজী ভোঁসলে উড়িষ্যা আক্রমণের জন্য দ্বিতীয় মুর্শিদ কুলির জামাতা মির্জা বাকেরের নেতৃত্বে একদল মারাঠা সৈন্য প্রেরণ করেন । মির্জা বাকেরের নেতৃত্বাধীন সৈন্যরা সহজেই রাজধানী কটকসহ সমগ্র উড়িষ্যা দখল করে নেয়, কিন্তু একই বছরের ডিসেম্বরে নবাব আলীবর্দী খান উড়িষ্যা পুনর্দখল করে নিতে সক্ষম হন । পরবর্তী বছর মারাঠারা সরাসরি বাংলা আক্রমণ করে  ।
মির্জা বাকেরের কাছ থেকে কটক পুনরুদ্ধারের পর আলীবর্দী সেখানে দুই-তিন মাস অবস্থান করে সেখানকার প্রশাসন ব্যবস্থা পুনর্গঠন করেন এবং এরপর বাংলায় প্রত্যাবর্তনের জন্য যাত্রা করেন। পথিমধ্যে বালেশ্বরের কাছে তিনি যাত্রা স্থগিত করেন। নিকটবর্তী ময়ূরভঞ্জ অঞ্চলের রাজা সাম্প্রতিক যুদ্ধে আলীবর্দীর প্রতি বৈরিতা প্রদর্শন করেছিলেন। তাঁকে শাস্তি দেয়ার জন্য আলীবর্দী সৈন্যবাহিনী প্রেরণ করেন । এরপর জয়গড়ে পৌঁছে নবাব জানতে পারেন যে, রঘুজী ভোঁসলে বাংলা আক্রমণ করার জন্য তাঁর প্রধানমন্ত্রী ভাস্কর পণ্ডিতের অধীনে একটি শক্তিশালী সৈন্যবাহিনী প্রেরণ করেছেন ।
বাংলা আক্রমণ
১৭৪২ সালের এপ্রিলের প্রথম দিকে রঘুজী বাংলা আক্রমণ করার সিদ্ধান্ত নেন। এজন্য তাঁর প্রধানমন্ত্রী ভাস্কর পণ্ডিতের নেতৃত্বে একটি ৪০,০০০ সৈন্যের একটি বৃহৎ অশ্বারোহী বাহিনী প্রেরণ করেন । ভাস্কর পণ্ডিত উড়িষ্যা সীমান্তের অরণ্য ও ঝাড়খণ্ড অঞ্চলের মধ্য দিয়ে তাঁর বিরাট বাহিনী-সহ বাংলায় প্রবেশ করেন । এবার মারাঠাদের উদ্দেশ্য ছিল ভিন্নরকম। বাংলার কোনো অঞ্চল স্থায়ীভাবে দখলের উদ্দেশ্য তাদের ছিল না। তাদের উদ্দেশ্য ছিল বাংলার বিস্তীর্ণ সমৃদ্ধিশালী গ্রামাঞ্চলে লুটতরাজ চালানো  ।
ভাস্কর পণ্ডিত দৈনহাটায় ঘাঁটি স্থাপন করেন এবং ঘাঁটির নিরাপত্তার জন্য চতুর্দিকে পরিখা খনন করেন। এর ফলে মারাঠা ঘাঁটি আক্রমণ করা দুরূহ হয়ে পড়ে। এই শক্তিশালী ঘাঁটি থেকে মারাঠারা বর্ধমান ও মুর্শিদাবাদ অঞ্চলে লুটতরাজ আরম্ভ করে দেয় ।
নবাব আলীবর্দী উড়িষ্যা থেকে প্রত্যাবর্তনের সময় মারাঠাদের লুটতরাজ ও উপদ্রবের সংবাদ পান । এসময়ে তাঁর সঙ্গে স্বল্পসংখ্যক সৈন্য ছিল। এই ক্ষুদ্র বাহিনী নিয়ে তিনি হুগলি জেলার মুবারক মঞ্জিল থেকে বিরাট মারাঠা বাহিনীর বিরুদ্ধে অগ্রসর হন। ১৭৪২ সালের ১৫ এপ্রিল তিনি বর্ধমানে পৌঁছেন এবং মারাঠা বাহিনীর সাক্ষাৎ পান।
একজন সুনিপুণ সমরবিশারদ হিসেবে আলীবর্দী খ্যাতিমান ছিলেন । এজন্য ভাস্কর পণ্ডিত বিরাট সৈন্যবাহিনী থাকা সত্ত্বেও আলীবর্দীর সঙ্গে সম্মুখ সমরে অবতীর্ণ হতে সাহস পান নি। তিনি মারাঠাদের অভ্যস্ত অনিয়মিত যুদ্ধপদ্ধতি অনুসরণ করেন। কিন্তু তাতেও তিনি সুবিধা করতে পারেন নি । তিনি নবাবের নিকট প্রস্তাব করেন যে, তাঁকে ১০ লক্ষ টাকা দিলে তিনি তাঁর সৈন্যদল নিয়ে স্বদেশে প্রত্যাবর্তন করবেন। নবাব আলীবর্দী এ প্রস্তাবে সম্মত হন নি ।
এসময় মীর হাবিব ইস্পাহানি, নবাবের একজন ইরানি সঙ্গী, নবাবের সঙ্গে বিশ্বাসঘাতকতা করে তাঁর সৈন্যদল ত্যাগ করেন এবং মারাঠাদের সঙ্গে যোগ দেন । এদিকে মারাঠারা অবরুদ্ধ নবাবের রসদপত্র সরবরাহের পথ বন্ধ করে দেয়, এবং আরেকটি মারাঠা দল আশেপাশের ৪০ মাইলব্যাপী অঞ্চল জুড়ে লুটতরাজ করতে থাকে। আশ্রয়হীনভাবে অবরুদ্ধ থাকায় খাদ্যের অভাবে নবাব ও তাঁর সৈন্যরা ভীষণ দুর্দশায় পতিত হন। এই অবস্থায়ও আলীবর্দী সাহসের সঙ্গে মারাঠাদের বিরুদ্ধে যুদ্ধ করে এই অবরোধ ভাঙতে সক্ষম হন এবং ২৬ এপ্রিল কাটোয়ায় পৌঁছেন।
মুর্শিদাবাদ লুণ্ঠন
নবাব আলীবর্দীর কাটোয়ায় অবস্থানকালে মীর হাবিব ভাস্কর পণ্ডিতকে সীমাহীন লুণ্ঠনের লোভ দেখিয়ে নবাবের অনুপস্থিতিতে অতর্কিতে তাঁর রাজধানী আক্রমণ করতে প্রলুব্ধ করেন । ১৭৪২ সালের ৬ মে ভাস্কর পণ্ডিতের মারাঠা হানাদারেরা মুর্শিদাবাদের একটি উপশহর দাহিপাড়ায় পৌঁছায়, সেখানকার বাজার পুড়িয়ে দেয়, এবং তারপর এটি অতিক্রম করে খোদ মুর্শিদাবাদে পৌঁছে সেখানে লুটতরাজ করে । কেবল ব্যাঙ্কার জগৎ শেঠের বাড়ি থেকেই তারা ৩ লক্ষ টাকা ও অন্যান্য মূল্যবান দ্রব্য লুট করেছিল । আলীবর্দী ৭ মে সকালে তাঁর রাজধানী রক্ষা করতে পৌঁছান। মারাঠা হানাদারেরা কাটোয়ায় পশ্চাৎপসরণ করে, পথিমধ্যে অসংখ্য গ্রাম জ্বালিয়ে দেয় এবং জ্বলন্ত গ্রামসমূহের সারি তাদের পদচিহ্ন হিসেবে থেকে যায় । জুন মাস থেকে কাটোয়া মারাঠা সৈন্যবাহিনীর সদরদপ্তরে পরিণত হয়। মীর হাবিব তাদের প্রধান উপদেষ্টা এবং প্রতিনিধি হিসেবে কাজ করতে থাকেন ।
হুগলি দখল এবং মারাঠা শাসন
১৭৪২ সালের জুলাই-এর প্রথমদিকে মীর হাবিব হুগলিতে তাঁর বন্ধুদের সহযোগিতায় জেলাটির মদ্যপ ফৌজদার মুহাম্মদ রেজাকে বন্দি করতে সক্ষম হন । মারাঠারা হুগলি শহর দখল করে সেখানে লুটতরাজ করে। শীষ রাও-এর অধীনে একটি মারাঠা সৈন্যদলকে সেখানে নিযুক্ত করা হয়। এভাবে, রাজমহল থেকে মেদিনীপুর ও যশোর পর্যন্ত গঙ্গানদীর পশ্চিমের জেলাগুলো মারাঠাদের হাতে চলে যায়, এবং শীষ রাও তাদের গভর্নর নিযুক্ত হন। মীর হাবিব মারাঠাদের পক্ষে বাংলার দিওয়ান হিসেবে কাজ করেন, এবং মারাঠা প্রশাসনের নিকট চৌথ প্রদান করার জন্য জমিদারদের তলব করেন। মারাঠাদের উপদ্রবে এই অঞ্চলের লোকের দুর্দশা চরমে পৌঁছে। বহু মানুষ তাঁদের পরিবারের নারীদের সম্মান রক্ষার জন্য তাঁদের বাড়িঘর ত্যাগ করেন এবং গঙ্গানদীর পূর্বতীরে চলে গিয়ে গোদাগারী-তে আশ্রয় নেন। এই জন্য গোদাগারীকে 'ভাগনগর' বলা হতো।
অনিয়মিত মারাঠা আক্রমণ গঙ্গানদীর পূর্ব তীরের অঞ্চলেও নবাবের শাসনের প্রতি হুমকি হয়ে দাঁড়ায়। যেসব অঞ্চলের ওপর নবাব কর্তৃত্ব হারিয়েছিলেন সেসব অঞ্চলে মারাঠা দলগুলো উদ্দেশ্যহীন ধ্বংসসাধন করে এবং অকথ্য অত্যাচার চালায়। মারাঠা লুণ্ঠনের ভয়ে বণিক এবং তাঁতিরা বীরভূম থেকে পালিয়ে যান । অন্যান্য অঞ্চলে মারাঠা ধ্বংসযজ্ঞে ভয় পেয়ে রেশমি বস্তুসামগ্রী প্রস্তুতকারীরা পালিয়ে যায়। রেশম এবং কাপড়ের কারখানা ও বিক্রয়কেন্দ্রগুলো পরিত্যক্ত হয়, খাদ্যশস্য দুর্লভ হয়ে পড়ে এবং ব্যবসা-বাণিজ্য সব ধরনের সমস্যার মুখোমুখি হয়।
কাটোয়ার যুদ্ধ
১৭৪২ সালের ২৭ সেপ্টেম্বর ভোরে নবাবের সৈন্যরা কাটোয়ায় ভাস্কর পণ্ডিতের ঘুমন্ত মারাঠা শিবিরে অতর্কিতে আক্রমণ চালায় । মারাঠারা তাদের শিবির এবং মালপত্র পিছনে ফেলে পালিয়ে যায় । ভাস্কর তাঁর সৈন্যদের বাংলার সকল ঘাঁটি থেকে ডেকে পাঠান এবং সকল পলাতকদের নিয়ে মেদিনীপুরে যান, সেখানকার একটি বিখ্যাত রেশম-পালন কেন্দ্র রাধানগর লুট করেন এবং জ্বালিয়ে দেন, এবং নারায়ণগড়ে অবস্থান গ্রহণ করেন।
ফলাফল
মারাঠাদের পরাজয়ের পর আলীবর্দী তাঁর আফগান সৈন্যাধ্যক্ষ গোলাম মুস্তফার ভ্রাতুষ্পুত্র আব্দুর রসুল খান-কে উড়িষ্যার প্রাদেশিক শাসনকর্তা নিযুক্ত করেন । ১৭৪৩ সালের ৯ ফেব্রুয়ারি তিনি বিজয়ীর বেশে মুর্শিদাবাদে প্রত্যাবর্তন করেন । কিন্তু পরের মাসেই মারাঠারা আবার বাংলা আক্রমণ করে ।
৩০তম জাতীয় চলচ্চিত্র পুরস্কার (বাংলাদেশ)
৩০তম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩০তম আয়োজন; যা ২০০৮ সালের ২৩ অক্টোবর তারিখে বাংলাদেশ-চীন মৈত্রী সম্মেলন কেন্দ্রে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ২০০৮ সালের ১ সেপ্টেম্বর তারিখে তথ্য মন্ত্রণালয়ের এক প্রজ্ঞাপনের মাধ্যমে জাতীয় চলচ্চিত্র পুরস্কার ২০০৫ ঘোষণা করা হয়। এ বছর মোট ১৩ শাখায় পুরস্কার প্রদান করা হয়; যার মধ্যে সুচন্দা পরিচালিত হাজার বছর ধরে শ্রেষ্ঠ চলচ্চিত্র সহ ৬টি শাখায় পুরস্কার লাভ করে। ২৩ অক্টোবর বাংলাদেশ চীন মৈত্রী সম্মেলন কেন্দ্রে অনুষ্ঠিত এ অনুষ্ঠানে প্রধান অথিতি হিসাবে পুরস্কার বিতরণ করেন তত্বাবধায় সরকারের প্রধান উপদেষ্টা ফখরুদ্দীন আহমদ।
বিলি মিডউইন্টার
উইলিয়াম (বিলি) ইভান্স মিডউইন্টার (Billy Midwinter; জন্ম: ১৯ জুন, ১৮৫১ - মৃত্যু: ৩ ডিসেম্বর, ১৮৯০) গ্লুচেস্টারশায়ারের সেন্ট ব্রাইভেলসে জন্মগ্রহণকারী বিশিষ্ট আন্তর্জাতিক ক্রিকেটার ছিলেন। ইংল্যান্ড ক্রিকেট দলের পক্ষে চার টেস্ট ও অস্ট্রেলিয়ার পক্ষে আট টেস্টে অংশ নিয়েছেন বিলি মিডউইন্টার। দলে তিনি মূলতঃ অল-রাউন্ডার হিসেবে খেলেছেন। তবে ডানহাতে ব্যাটিংয়ের তুলনায় রাউন্ড আর্ম ডানহাতি মিডিয়াম বোলিংয়ে সফলতা পেয়েছেন তিনি।
খেলোয়াড়ী জীবন
১৮৭৬-৭৭ মৌসুমের দ্বিতীয় টেস্টে বিলি অংশ নেন। ৩১ মার্চ, ১৮৭৭ তারিখে অনুষ্ঠিত ঐ টেস্টে তিনি ৬ নম্বরে ব্যাটিংয়ে নামেন। তিনি যখন নামেন তখন অস্ট্রেলিয়ার সংগ্রহ ছিল ৬০/৪। অভিষিক্ত হওয়া টমাস কেলি, ফ্রেড স্পফোর্থ ও বিলি মারডক - এ তিনজনের সাথেই ব্যাটিং করেন তিনি। তিনি ৩১ রান তোলেন ও ঐ সময়ের শীর্ষ রান সংগ্রহকারী হন। তৃতীয় টেস্ট খেলোয়াড় হিসেবে খেলোয়াড়ী জীবনে ৫৩ রান করেন।
১৮৮১-৮২ মৌসুমে ইংল্যান্ড দলের সদস্যরূপে অস্ট্রেলিয়া সফরের জন্য মনোনীত হন। সেখানে তিনি চার টেস্টে অংশ নেন। এরপর ১৮৮২-৮৩ মৌসুমে অস্ট্রেলিয়ায় অভিবাসিত হন ও ভিক্টোরিয়ায় যোগদান করেন। ১৮৮৩-৮৪ মৌসুমে ইংল্যান্ডের প্রথম অ্যাশেজ সিরিজ জয়ের পর একমাত্র টেস্টে অস্ট্রেলিয়ার পক্ষে খেলার সুযোগ পান। ১৮৮৪ সালে ইংল্যান্ড সফরে অস্ট্রেলিয়ার সদস্য হন। ফলশ্রুতিতে একমাত্র খেলোয়াড় হিসেবে একটি আন্তর্জাতিক দলে খেলার পর আরেকটি এবং তারপর পুনরায় মূল দলে খেলার সুযোগ লাভের অধিকারী হন।
একাধিক দলে অংশগ্রহণ
thumb|250px|right|আনুমানিক ১৮৭৭ সালে ভিক্টোরিয়ার দলীয় সঙ্গী টম হোরান (শীর্ষে), ফ্রাঙ্ক অ্যালেন (বায়ে) ও জ্যাক ব্ল্যাকহামের সাথে মিডউইন্টারের (ডানে) স্থিরচিত্র প্রথম ক্রিকেটার হিসেবে দুইটি দেশের পক্ষে অংশগ্রহণ করেন। ১৮৭৭ সালে অস্ট্রেলিয়ার পক্ষে দুই টেস্টে অংশগ্রহণ করার পর ১৮৮১-৮২ মৌসুমে ইংল্যান্ডের পক্ষে চার টেস্ট খেলেন। এক বছরের মধ্যেই তিনি অস্ট্রেলিয়ার পক্ষে পুনরায় টেস্টে অংশ নেন। ’দ্য বুলেটিন’ মন্তব্য করে যে, ‘অস্ট্রেলিয়ায় তিনি ইংরেজ; ইংল্যান্ডে অস্ট্রেলীয় এবং তিনি সর্বদাই নিজেকে ধন্যবাদ জানাতেন ও তাঁর দেশ ... যাই হোক না কেন’!
ভিয়াইল ইউনিয়ন
ভিয়াইল ইউনিয়ন বাংলাদেশের রংপুর বিভাগের দিনাজপুর জেলার চিরিরবন্দর উপজেলার অন্তর্গত একটি ইউনিয়ন পরিষদ। এটি ১০১.৪৫ কিমি২ (৩৯.১৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,১১৩ জন। ইউনিয়নটিতে মোট গ্রামের সংখ্যা ২৬টি ও মৌজার সংখ্যা ২৬টি।
গ্রাম এবং লোকসংখ্যা
০১। খেড়কাটি-১৬৭৪
০২। পালাশ ডাঙ্গী-১০৫৬
০৩। বিঝট্টি-৬০০
০৪। বাংগাবাড়ী-৪৮৬
০৫। গৌরীপুর-২৭০
লিজো ডেভিড থটান
লিজো ডেভিড থটান (জন্ম ১ জুন ১৯৭৪) একজন ভারতীয় স্প্রিন্টার। তিনি ২০০০ গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
ভিয়াইল ইউনিয়ন
গ্রাম এবং লোকসংখ্যা
০৬। ভাবকী-৬৭৫
০৭। ভিয়াইল-২১৮৫
০৮। সুরইল-৬৭৫
০৯। পাটাইকুড়ী-৭৪৮
১০। জয়পুর-১০২০
১১। দামইর-১১৯৫
১২। রঘুনাথ পুর-১১০৫
১৩। নানিয়াটিকর-২১৪২
১৪। রামদেবপুর-৭৪৮
১৫। দল্লা- ২১৫৬
১৬। ঢাকইল-৯৩০
১৭। গড়গড়া-৩২৪
১৮। জোতকৃষ্টাই-৪১২
১৯। মহলবাড়ী-১০০৭
২০। রামপুর-৭৫২
২১। শাশার পুর-৯৩৬
২২। মুকুন্দপুর-৮৫২
২৩। দূর্গাডাঙ্গা-৯৫১
২৪। সুরইল-৮৩২
২৫। তালপুকুর-১৮৪৮
২৬। বাজিত পুর-৩১৬
সুলুর সালতানাত
সুলুর সালতানাত (Tausūg: Kasultanan sin Sūg, Jawi: کسلطانن سولو دار الإسلام, Malay: Kesultanan Sulu, Arabic: سلطنة سولك‎) ছিল একটি মুসলিম রাজ্য যেটি মিন্দানাওয়ের সুলু দ্বীপপুঞ্জের দ্বীপগুলিকে নিয়ে গঠিত হয়েছিল। আজকের ফিলিপাইন, পালোয়ানের কিছু অংশ এবং উত্তর-পূর্ব বোর্নিও (বর্তমানে যা সাবাহ এবং উত্তর কালিমান্তানের নির্দিষ্ট অংশ হিসেবে পরিচিত) নিয়েই এই রাজ্য বিস্তৃত ছিল।
সালতানাতটি ১৪০৫ সালের ১৭ নভেম্বরে জোহোরে জন্মগ্রহণকারী একজন অভিযাত্রী এবং ধর্মীয় পণ্ডিত শরীফ উল-হাশিম দ্বারা প্রতিষ্ঠিত হয়েছিল। পাদুকা মহাসারী মাওলানা আল সুলতান শরীফ উল-হাশিম ছিল তাঁর পুরো নাম, শরীফ-উল হাশিম তাঁর সংক্ষিপ্ত নাম। তিনি সুলুর বুয়ানসায় বসতি স্থাপন করেন এবং আবু বকর এবং স্থানীয় দায়াং-দায়াং (রাজকুমারী) পারমিসুলির বিবাহের পর, তিনি সালতানাতটি প্রতিষ্ঠা করেন। সালতানাতটি ১৫৭৮ সালে ব্রুনিয়ান সাম্রাজ্য থেকে স্বাধীনতা লাভ করে। এই সালতানাতের স্বর্ণযুগে, এটি পূর্ব দিক থেকে মিন্দানাও এর জাম্বোয়াঙ্গার পশ্চিম উপদ্বীপের সীমানাযুক্ত দ্বীপগুলি পর্যন্ত এবং উত্তরে পালাওয়ান পর্যন্ত বিস্তৃত ছিল। এটি বোর্নিওর উত্তর-পূর্বে মারুডু উপসাগর থেকে টেপিয়ান ডুরিয়ান (বর্তমান কালীমান্তান, ইন্দোনেশিয়া) পর্যন্ত বিস্তৃত অঞ্চলগুলিকে অর্ন্তভুক্ত করেছিল। আরেকটি সূত্র মতে, এই সালতানাতটি কিমানিস উপসাগর থেকে প্রসারিত ছিল, যা ব্রুনিয়ান সালতানাতের সীমানার সাথে সমানভাবে মিশে গিয়েছিল। স্প্যানিশ, ব্রিটিশ, ডাচ, ফরাসি, জার্মানদের মতো পশ্চিমা শক্তির আগমনের পরে, সামুদ্রিক এই সাম্রাজ্যের সুলতান এবং সার্বভৌম রাজনৈতিক শক্তিগুলি ১৯১৫ সালের মধ্যে মার্কিন যুক্তরাষ্ট্রের সাথে একটি চুক্তির স্বাক্ষর করে। এই চুক্তি স্বাক্ষরের মাধ্যমে এই বিশাল সালতানাত কার্যত ভেঙে যায়।
ইতিহাস
১৫৭৮ সালে নিজস্ব স্বাধীনতা লাভের আগে সুলু সালতানাতের বর্তমান এলাকাটি একসময় ব্রুনিয়ান সাম্রাজ্যের অধীনে ছিল। এই সময়ে সুলুকে লুপাহ সুগ বলা হত। কিছু চাম যারা সুলুতে স্থানান্তরিত হয়েছিল তাদেরকে বলা হয় ওরাং দাম্পুয়ান। চম্পা সভ্যতা এবং সুলুর বন্দর-রাজ্য একে অপরের সাথে বাণিজ্যে নিযুক্ত ছিল যার ফলে চাম বণিকেরা সুলুতে বসতি স্থাপন করে যেখানে তারা ১০-১৩ শতক থেকে ওরাং দাম্পুয়ান নামে পরিচিত ছিল। তাদের বিপুল সম্পদে ঈর্ষান্বিত হয়ে স্থানীয় সুলু বুরানুনরা সমস্ত ওরাং দাম্পুয়ানের নির্মমভাবে হত্যা করে। এখানে উল্লেখ্য যে, ওরাং দাম্পুয়ানদের থেকে সুলু সালতানাত তার ভারতীয় সভ্যতা লাভ করেছিল।
ইসলামীকরণ এবং প্রতিষ্ঠা
১৪ শতকের শেষের দিকে, মক্কা থেকে করিম উল-মাখদুম নামে একজন স্বনামধন্য আরব বিচারক এবং ধর্মীয় পণ্ডিত মালাক্কা সালতানাতে আসেন। তিনি সাধারণ মানুষের কাছে ইসলাম প্রচার করা শুরু করেন এবং ধীরে ধীরে মালাক্কার শাসক সহ অনেক নাগরিক ইসলাম ধর্ম গ্রহণ করেছিলেন। পরবর্তীতে চীনা মুসলমান, আরব, পারস্য, মালয় এবং ভারতীয় মুসলমানরা সুলু এবং অন্যান্য সালতানাতে ইসলাম ধর্মের প্রবর্তন করান। চীনা মুসলিম বণিকরা স্থানীয় বাণিজ্যে অংশগ্রহণ করা শুরু করে এবং মিং রাজবংশের সময় (১৩৬৮-১৬৪৪) সুলু সালতানাতের সাথে চীনের কূটনৈতিক সম্পর্ক ছিল। সুলু নেতা পাদুকা পাহালা এবং তার ছেলেরা চীনে ভ্রমনে যান, যেখানে তিনি মারা যান এবং চীনা মুসলমানরা তার ছেলেদের ডেঝৌ নামক স্থানে লালন-পালন করেন। সেখানে তাদের বংশধররা বসবাস করা শুরু করে এবং তাদের উপাধি হয় আন এবং ওয়েন্।
শৈলবালা দাস
শৈলবালা দাস (১৮৭৫-১৯৬৮) হলেন একজন শিক্ষাবিদ,সমাজকর্মী ও রাজনীতিবিদ। তিনি ছিলেন ওডিশার প্রথম নারী, যিনি উচ্চশিক্ষা অর্জনের জন্য বিলাত গমন করেছিলেন।
শৈলবালা দাস ছিলেন অম্বিকাচরণ হাজরা ও প্রসন্নময়ীর বড় সন্তান। তার জন্ম হয়েছিল ওডিশার প্রথম স্নাতক ও উকিল মধুসূদন দাসের বাড়িতে। অল্পবয়সে শৈলবালার মায়ের মৃত্যু ঘটলে মধুসূদন তাকে দত্তক নেন।
১৯০৩ সালে শৈলবালা উৎকল যুবক সংঘ ও উৎকল যুবতী সংঘ গঠন করেন। তিনি ওডিশার প্রথম মহিলা কলেজ প্রতিষ্ঠায় অবদান রেখেছেন। এছাড়াও, তিনি হিন্দু বিধবাদের জন্য একটি প্রশিক্ষণ কেন্দ্র চালাতেন যাতে তারা স্বনির্ভর হতে পারে। তিনি ১৯৪১ সালে ওডিশা নারী সেবা সংঘ প্রতিষ্ঠা করেন। তিনি কটকে জাতীয় মহিলা কাউন্সিলের দ্বিবার্ষিক সম্মেলন সম্পন্ন হবার ক্ষেত্রে অবদান রেখেছিলেন। তিনি পাটনার প্রিজন সেলের প্রথম নারী পরিদর্শক, পাটনা মেডিকেল কলেজ ও হাসপাতাল ব্যবস্থাপনা কমিটির প্রথম নারী সদস্য, ভারতের প্রথম মহিলা অনারারি ম্যাজিস্ট্রেট, পাটনা বিশ্ববিদ্যালয়ের সিন্ডিকেট সদস্য হিসেবে দায়িত্ব পালন করেছেন।
শিক্ষাক্ষেত্রে তার অবদানের স্বীকৃতিস্বরূপ তাকে বিহার ও ওডিশার শেষ লেফটেন্যান্ট গভর্নর তাকে কাইসার-ই-হিন্দ স্বর্ণপদক প্রদান করতে চেয়েছিলেন কিন্তু, তিনি তা প্রত্যাখ্যান করেন। ১৯৫৯ সালে তাকে পদ্মশ্রী পুরস্কার প্রদান করে ভারত সরকার।
কটকের শৈলবালা মহিলা কলেজ তার নামেই নামকরণ করা হয়েছে।
জেরকাওয়া
জেরকাওয়া (Зеркало) আন্দ্রেই তার্কভ্‌স্কি পরিচালিত ১৯৭৫ সালের রুশ শৈল্পিক চলচ্চিত্র। এটি তার্কভ্‌স্কির পিতা আর্সেনি তার্কভ্‌স্কির আংশিক আত্মজীবনীমূলক, রীতিবিরুদ্ধ গঠনমূলক এবং তার রচিত ও পঠিত কবিতা অবলম্বনে নির্মিত। চলচ্চিত্রটিতে শ্রেষ্ঠাংশে অভিনয় করেন মার্গারিতা তেরেখভা, ইগনাত দানিলৎসেভ, আল্লা দেমিদভা, আনাতলি সলনিৎসিন, এবং তার্কভ্‌স্কির স্ত্রী লারিসা তার্কভ্‌স্কি ও মাতা মারিয়া ভিশনিয়াকভা। ইন্নোকেন্তি স্মোকতুনভ্‌স্কি কণ্ঠ প্রদান করেন এবং এদুয়ার্দ আর্তেমিয়েভ সঙ্গীত ও শব্দমিশ্রণ করেন।
জেরকাওয়া চলচ্চিত্রটি মার্কিন যুক্তরাষ্ট্রে মিরর শিরোনামে মুক্তি পায়। সমালোচক ও দর্শকগণ চলচ্চিত্রটির উচ্চ-প্রশংসা করে, তবে অনেকেই এর বর্ণনার ধরনকে অবোধগম্য বলে মনে করেন। মুক্তির পর থেকেই চলচ্চিত্রটি বিপুল খ্যাতি অর্জন করে। ২০১২ সালে ব্রিটিশ ফিল্ম ইনস্টিটিউটের সাইট অ্যান্ড সাউন্ডের ভোটে এটি সর্বকালের সেরা চলচ্চিত্রের তালিকায় সমালোচকদের বিচারে ১৯তম স্থান এবং পরিচালকদের বিচারে ৯ম স্থান অধিকার করে। এছাড়া অনেক রুশ ব্যক্তি চলচ্চিত্রটিকে তার্কভ্‌স্কির নির্মিত তাদের সবচেয়ে প্রিয় কর্ম বলে গণ্য করেন।
খারিস্তানের যুদ্ধ
খারিস্তানের যুদ্ধ ৭৩৭ সালের ডিসেম্বরে খারিস্তানের নিকটে উমাইয়া খিলাফত ও তুরগেশের মধ্যে সংঘটিত হয়। খোরাসানের গভর্নর আসাদ ইবনে আবদুল্লাহ আল-কাসরি এই যুদ্ধে উমাইয়াদের নেতৃত্ব দিয়েছেন। উমাইয়ারা যুদ্ধে তুরগেশ ও তাদের আরব মিত্র আল-হারিস ইবনে সুরাইজকে পরাজিত করে।
৮ম শতাব্দীর শুরুর দিকে উমাইয়ারা মাওয়ারাননহরের অধিকাংশ অঞ্চল জয় করেছিল। কিন্তু ৭২০ এর দশকে তুরগেশদের আক্রমণ ও স্থানীয় শাসকদের বিদ্রোহ বৃদ্ধি পায়। ৭৩১ সালে গিরিপথের যুদ্ধ সংঘটিত হয়। ৭৩৪-৭৩৬ সালে আল-হারিস ইবনে সুরাইজ খোরাসানে একটি বড় আকারের বিদ্রোহে নেতৃত্ব দেন। ইবনে সুরাইজকে দমন করার জন্য আসাদ ইবনে আবদুল্লাহ আল-কাসরিকে খোরাসানের গভর্নর নিয়োগ দেয়া হয়। ৭৩৭ সালে খুত্তালের নিয়ন্ত্রণ পুনরুদ্ধারের জন্য তিনি চেষ্টা করেন। কিন্তু তুরগেশদের আক্রমণের কাছে পরাজিত হন। এরপর তিনি বলখে চলে আসেন। একই সময় ইবনে সুরাইজের পরামর্শে তুরগেশ শাসক সুলুক তুখারিস্তানে অভিযান চালান। তাদের মোকাবেলা করার জন্য আসাদ ৭,০০০ সৈনিক নিয়ে অগ্রসর হন। সুলুকের বাহিনীতে মাত্র ৪,০০০ সৈনিক ছিল। খারিস্তানের নিকটে সংঘটিত দুই পক্ষের লড়াইয়ে আসাদ তার প্রতিপক্ষকে পরাজিত করেন। সুলুক ও ইবনে সুরাইজ পালিয়ে যেতে সক্ষম হলেও তাদের শিবির আরবদের হাতে এসে পড়ে। বাহিনীর অধিকাংশ সদস্য এসময় নিহত হয়েছিল। এই বিজয়ের ফলে খোরাসানে উমাইয়াদের অবস্থান মজবুত হয় এবং সুলুকের কর্তৃত্ব হ্রাস পায়।
পটভূমি
৭ম শতাব্দীর মধ্যভাগে মুসলিমদের পারস্য ও খোরাসান বিজয়ের পর ৭০৫-৭১৫ সালে কুতাইবা ইবনে মুসলিমের নেতৃত্বে মুসলিমরা মাওয়ারাননহর জয় করে। ৭১৯ সালে মাওরাননহরের স্থানীয় শাসকরা চীনের রাজদরবার ও তুরগেশদের কাছে খিলাফতের বিরুদ্ধে সামরিক সহায়তার আবেদন করে। এতে সায় দিয়ে ৭২০ সালে তুরগেশরা মাওয়ারাননহরের মুসলিমদের উপর ধারাবাহিক আক্রমণ শুরু করে। তাদের সাথে স্থানীয় সোগদিয়ানরা যোগ দেয়। উমাইয়ারা প্রাথমিকভাবে বিদ্রোহ দমন করতে সক্ষম হলেও ফারগানা উপত্যকার নিয়ন্ত্রণ হারায় এবং ৭২৪ সালে এর পুনরুদ্ধার অভিযানের সময় মারাত্মক বিপর্যয়ের সম্মুখীন হয়। উমাইয়ারা স্থানীয় জনগণের সমর্থন আদায় করতে চাইলেও ৭২৮ সালে তুরগেশদের সহায়তায় একটি বড় আকারের বিদ্রোহ দেখা দেয়। এর ফলে সমরকন্দের আশপাশের এলাকা ছাড়া মাওয়ারাননহরের অধিকাংশ এলাকা উমাইয়াদের হাতছাড়া হয়।
৭৩১ সালে সংঘটিত গিরিপথের যুদ্ধে মুসলিমরা অনেক ক্ষয়ক্ষতির সম্মুখীন হয়। এরপর সমরকন্দও হাতছাড়া হয়ে যায় এবং গুরাকের নেতৃত্বে সোগদিয়ানরা স্বাধীন হয়। এসময় আমুদরিয়ার উত্তরে মুসলিমদের সামরিক কর্তৃত্ব হ্রাস পায়। অধিকন্তু উমাইরা ৭৩৪ সালে সংঘটিত আল-হারিস ইবনে সুরাইজের বিদ্রোহ নিয়ে ব্যস্ত হয়ে পড়ে। একপর্যায়ে বিদ্রোহীরা প্রাদেশিক রাজধানী মার্ভে‌র জন্য হুমকি হয়ে উঠে। ইতিমধ্যে খোরাসানের গভর্নর হিসেবে দায়িত্বপালনকারী আসাদ ইবনে আবদুল্লাহ আল-কাসরি এসময় ২০,০০০ সিরিয়ান যোদ্ধা নিয়ে অগ্রসর হন। ফলে ইবনে সুরাইজের বিদ্রোহ দমন করা সম্ভব হয়। তবে ইবনে সুরাইজ পালিয়ে যেতে সক্ষম হন।
৭৩৭ সালে আসাদ খুত্তালে অভিযান চালান। এর শাসক তুরগেশ ও ইবনে সুরাইজকে সমর্থন করেছিলেন। আসাদ প্রাথমিকভাবে সফল হয়েছিলেন। এরপর খুত্তালের শাসক তুরগেশদের সহায়তা কামনা করেন। এতে সায় দিয়ে সুলুক প্রায় ৫০,০০০ সৈনিক নিয়ে দক্ষিণে অগ্রসর হন। আসাদ মোটামুটি সময়মত এই খবর পেয়েছিলেন কিন্তু আরব বাহিনীতে এর ফলে বিশৃঙ্খলা দেখা দেয়। তারা এরপর নদীর অপর পারে অবস্থান নিতে সক্ষম হয়। তুরগেশরা তাদের অনুসরণ করে শিবিরে হামলা চালায়। পরেরদিন ৩০ সেপ্টেম্বর সংঘটিত যুদ্ধে তুরগেশরা বিজয়ী হয়।
যুদ্ধ
এই অভিযানে মুসলিমদের অনেক ক্ষয়ক্ষতি হয়। আসাদ তার সেনাদের নিয়ে এরপর বলখে ফিরে আসেন। তবে তুরগেশরা তুখারিস্তানে অবস্থান করতে থাকে। ইবনে সুরাইজ এখানে তাদের সাথে যোগ দেন। আরবরা শীতকালে অভিযানে যেত না। তাই আসাদ তার বাহিনীকে মোতায়েন করেননি। অন্যদিকে ইবনে সুরাইজের পরামর্শে তুরগেশরা নিম্ন তুখারিস্তানে হামলার পরিকল্পনা করে। এর ফলে সোগদিয়ানা ও তুখারিস্তানের অধিকাংশ স্থানীয় শাসক তুরগেশদের সাথে যোগ দেয়।
৭ ডিসেম্বর আসাদ সেনা অভিযানের খবর পান। তিনি এরপর সিরিয়ান সেনাদেরকে প্রস্তুত করেন। এদিকে সুলুক খুলমে হামলা চালান। কিন্তু তার হামলা প্রতিহত করার পর তিনি পেরোজ বাখশিনের দিকে যাত্রা করেন। তুরগেশরা বলখকে এড়িয়ে অগ্রসর হয় এবং জুজজানের রাজধানী অবরোধ করে। এরপর অশ্বারোহীদেরকে বিভিন্ন দিকে পাঠানো হয়। তাদের মধ্যে কেউ কেউ মার্ভ‌ আল-রুদ পর্যন্ত অগ্রসর হয়। শীতকালে টিকে থাকার জন্য রসদ সংগ্রহের জন্য তাদের প্রেরণ করা হয়েছিল এমন হতে পারে। অবরোধের মুখে জুজজানের শাসক আসাদের পক্ষাবলম্বন করেন।
আসাদ যুদ্ধলব্ধ সম্পদ সৈনিকদের মধ্যে বিতরণ করে দেন। যুদ্ধক্ষেত্রে পাঁচদিন অবস্থান করার পর তিনি বলখে ফিরে আসেন। এখান থেকে তিনি সুলুকের সন্ধানে জাজা অভিমুখে যাত্রা করেন। আরবরা পিছু নেয়ার আগে সুলুক পালিয়ে গিয়েছিলেন। এদিকে বৃষ্টি ও তুষারপাতের কারণে আরবদের অগ্রসর হওয়ায় বিপত্তি দেখা দেয়। এই সুযোগে সুলুক ও ইবনে সুরাইজ উচ্চ তুখারিস্তানে পালিয়ে যান। খোরাসানের অবশিষ্ট তুরগেশরা আসাদের কাছে পরাজিত হয়। অল্প কিছু সোগদিয়ান আমুদরিয়া পার হতে সক্ষম হয়।
পরবর্তী অবস্থা
খারিস্তানের বিজয়ের ফলে খোরাসানে উমাইয়াদের অবস্থান মজবুত হয়েছিল। পরবর্তীকালের অন্তর্দ্ব‌ন্দ্বে তুরগেশ খাগানাত ধ্বংস হয়ে যায়। খারিস্তানের যুদ্ধকে মধ্য এশিয়ায় আরবদের অবস্থানের মোড় পরিবর্তনকারী হিসেবে চিহ্নিত করা হয়। আসাদের উত্তরসূরি নাসের ইবনে সাইয়ারের নেতৃত্বে মুসলিমরা মাওয়ারাননহরের অধিকাংশ এলাকা পুনরুদ্ধার করে। ৭৫১ সালে সংঘটিত তালাসের যুদ্ধ এবং আন শি বিদ্রোহের ফলে এই অঞ্চলে মুসলিমদের নিয়ন্ত্রণ সুরক্ষিত হয়।
বিজয় চাঁদ মহতাব
মহারাজাধিরাজ বাহাদুর স্যার বিজয় চাঁদ মহতাব (১৯ অক্টোবর ১৮৮১ - ২৯ আগস্ট ১৯৪১) ১৮৮৭ থেকে ১৯৪১ সালে তার মৃত্যু পর্যন্ত  বর্ধমান স্টেট বাংলার ব্রিটিশ ভারতের শাসক ছিলেন।.
প্রথম জীবন
তার পূর্বসূরি, মহারাজা আফতাব চাঁদ মহতাব (শাসন: ১৮৭৯-৮৫) উত্তরাধিকারী ছাড়াই মারা যান, এবং তার বিধবা ১৮৪২-১৮৭৯ বর্ধমান এস্টেটের অতীতের শাসক মাহতাব চাঁদ বাহাদুরের একজন আত্মীয় বনবিহারী কাপুরের পুত্র বিজয় চাঁদ মহতাবকে দত্তক গ্রহণ করেন। দত্তক গহনের সময় ১৮৮৭ সালে ২৩ জুলাই কলিকাতা সেকালের ও একালের তিনি মাত্র ছয় বছর বয়সের ছিলেন তাই দেওয়ান সহ প্রতিপাল্যাধিকরণ, বন বিহারি কাপুর, (বিজয়চাদের জন্মদাতা পিতা) ১৯০২ অবধি এস্টেট শাসন করেন। সরকার ১৮৯৭ সালে রাজ্যে ৬০০ জন সশস্ত্র বাহিনী এবং ৪১টি কামান বজায় রাখার অনুমতি দেয়।
শাসনকাল
১৯০২ খ্রিষ্টাব্দে তিনি প্রাপ্তবয়স্ক হন এবং বর্ধমান রাজের সিংহাসনে পূর্ণ ক্ষমতায় অধিষ্ঠিত হন। পরের বছর ১৯০৩ সালে, দিল্লি দরবারে তাকে 'রাজাধিরাজ' উপাধি দেওয়া হয়। বর্ধমানের প্রাসাদে একটি জাঁকজমকপূর্ণ রাজ্যাভিষেক অনুষ্ঠিত হয়, যেখানে লেফটেন্যান্ট গভর্নর বোরডিলন সম্মান প্রদানের জন্য উপস্থিত ছিলেন।
১৯০৮ সালে লর্ড মিন্টোর একটি ঘোষণা অনুযায়ী, 'মহারাজাধিরাজ্' উপাধিতে উত্তীর্ণ হয়, যা উত্তরাধিকারের ভিত্তিতে দেওয়া হয়েছিল।
তিনি বহু বছর ধরে আইন-প্রণয়নকারী পরিষদ্ এবং প্রাদেশিক পরিষদের মধ্যে বাংলার জমিদারদের প্রতিনিধিত্ব করেন।
তিনি তার মানব কল্যাণের জন্যও সুপরিচিত ছিলেন, বিশেষ করে --শিক্ষা]]ও স্বাস্থ্য কল্যাণ ক্ষেত্রে। উদাহরণস্বরূপ, ১৯০৮ সালে তিনি রাঁচি আর্ট কলেজ, রাঁচি জন্য হোস্টেল এবং অন্যান্য সুবিধা নির্মাণের জন্য ৪০,০০০/ - দান করেন, যেখানে বর্ধমান রাজের বৃহৎ এস্টেট ছিল। বিজয় চাঁদ হাসপাতালও ১৯১০ এর দশকে তার রাজত্বকালে প্রতিষ্ঠিত হয়।
তিনি ১৯০৭ থেকে ১৯১৮ সাল পর্যন্ত বঙ্গীয় আইন পরিষদের সদস্য এবং ১৯০৯ থেকে ১৯১২ সাল পর্যন্ত ইম্পেরিয়াল লেজিসলেটিভ কাউন্সিলের সদস্য ছিলেন। তিনি পরবর্তীকালে রাজ্যের প্রশাসনের সাথে এবং ১৯১২-১৯২৪ সাল পর্যন্ত বাংলার নির্বাহী পরিষদের সদস্য ছিলেন।
১৯১১-১৯১৮ এবং আবার ১৯২৫ সালে তিনি ব্রিটিশ ইন্ডিয়ান অ্যাসোসিয়েশনের সভাপতি ছিলেন।
ব্রিটিশদের প্রতি তার আনুগত্য সত্ত্বেও, তিনি মহাত্মা গান্ধীকে উষ্ণ আতিথেয়তা প্রদান করেন, যখন তিনি ১৯২৫ সালে বর্ধমানে আসেন এবং ১৯২৮ সালে পৌর নির্বাচনে প্রচারের জন্য সুভাষচন্দ্র বসু যখন বর্ধমান যান তখন তাকেও তিনি স্বাগত জানান। যদিও, শাসনামলের পরবর্তী অংশে অব্যাবস্থার সঙ্গে আর্থিক দুর্নীতির অভিযোগ ছিল এবং রাজের প্রশাসন পঙ্গু হয়ে পড়েছিল। ব্রিটিশ প্রশাসন বর্ধমান রাজের সম্পূর্ণ পরিচালনা গ্রহণ করে এবং ১৯২৯-১৯৩৬ সাল পর্যন্ত বিজয় চাঁদকে পরিচালনার দায়িত্ব হেকে বঞ্চিত হতে হয়।
১৯৩৬ সালে, তিনি ব্রিটিশ দ্বারা তার এস্টেটের পরিচালনার দায়িত্ব পুনরায় ফিরে পান । ১৯৩২ সালে তিনি ফ্রান্সিস ফ্লাউড কমিশনের সদস্য ছিলেন।
১৭৯৩ সালের চিরস্থায়ী বন্দোবস্তে পরিবর্তন করার পরামর্শ দেন কমিশন। রয়টারওয়ারী ( প্রজাস্বত্ব) ব্যবস্থার মাধ্যমে জমিদারি ব্যবস্থার পরিবর্তনের সুপারিশ করে, যার মধ্যে প্রজার কাছে জমির মালিকানা ন্যস্ত থাকবে এবং তার দ্বারা প্রদেয় জমি রাজস্ব নিয়মিতভাবে সংশোধিত হতে পারে। ফজলুল হক মন্ত্রণালয়ের মতপার্থক্যের কারণে প্রস্তাবনা বাস্তবায়ন করা সম্ভব হয়নি।
যদিও, ভারতের স্বাধীনতা ত্বরান্বিত হওয়ার সঙ্গে এটি স্পষ্ট হয়ে যায় যে জমিদার এবং রাজকীয় দিন শেষ হয় আসছে। এটি উপলব্ধি করে বিজয়চাঁদ মাহতাব কংগ্রেসকে পরোক্ষ সমর্থনে উৎসাহিত হন।
লেখক
বিজয়চন্দ্র মহতাব বাংলা সাহিত্যে গভীরভাবে জড়িত ছিলেন। তিনি ১৯১৪ সালে বর্ধমানের বঙ্গীয় সাহিত্য সম্মেলনের ৮ তম অধিবেশনে অভ্যর্থনা কমিটির সভাপতি ছিলেন। তিনি যে, কুড়িটি বই লিখেছেন সেগুলির মধ্য থেকে ইম্প্রেসন, দ্য ইন্ডিয়ান হরাইজন, মেডিটেশন, স্টাডিজ, বিজয়গীতিকা (তার সুরারোপিত সংগৃহীত গান), ত্রয়োদশী (কবিতা), রনজিৎ (নাটক), এবং মনালিসা (বিজ্ঞান-নাটক) উল্লেখযোগ্য।
মৃত্যু
২৯ আগস্ট বর্ধমানে বিজয় চাঁদ মহতাবের মৃত্যু হয়। তার রাজত্ব যা ১৮৮৭ সালে শুরু হয় এবং ১৯৪১ সাল পর্যন্ত স্থায়ী হয়, এটি বর্ধমান রাজের ইতিহাসে দীর্ঘতম শাসনকাল।
উত্তরাধিকারী
তিনি দুই পুত্র উদয় চাঁদ এবং অভয় চাঁদ এবং দুই কন্যা ছেড়ে চলে যান, যার ফলে বর্ধমান রাজের উত্তরাধিকারের জন্য দত্তক গ্রহণের দীর্ঘ ইতিহাসের সমাপ্তি ঘটে। তার বড় ছেলে উদয় চাঁদ মহতাব বর্ধমান রাজের সিংহাসনে বসেন।
ভিআরএ ক্রিকেট গ্রাউন্ড
ভিআরএ ক্রিকেট গ্রাউন্ড নেদারল্যান্ডসের অ্যামস্টেলভিন এলাকায় অবস্থিত একটি ক্রিকেট মাঠ। ১৯৩৯ সাল থেকে ভিআরএ অ্যামস্টেলভিনের প্রধান অনুশীলনী মাঠ এটি। এ মাঠের দর্শক ধারণ ক্ষমতা ৪,৫০০। বিশ্ব ক্রিকেট লীগ, আন্তর্মহাদেশীয় কাপ ও সিবি৪০ প্রতিযোগিতায় স্বাগতিক নেদারল্যান্ডস ক্রিকেট দল এ মাঠে নিয়মিতভাবে প্রতিপক্ষের মুখোমুখি হয়।
ইতিহাস
১৯৯০ সালের আইসিসি ট্রফি প্রতিযোগিতা আয়োজনের জন্য এ মাঠে খেলা অনুষ্ঠিত হয়। এরফলে ইংল্যান্ডের বাইরে প্রথমবারের মতো আইসিসি ট্রফি প্রতিযোগিতা সম্পন্ন হয়।
রেকর্ডসমূহ
ওলন্দাজ ক্রিকেটের ইতিহাসে এ মাঠটি কিছু গুরুত্বপূর্ণ বিষয়ের স্বাক্ষী হয়ে আছে। তন্মধ্যে ১৯৮৯ সালে অ্যালেক স্টুয়ার্ট ও নাসের হুসাইনের অংশগ্রহণে ইংল্যান্ড একাদশের বিপক্ষে ৩ রানের স্মরণীয় জয় পায় নেদারল্যান্ডস দল। ৪ জুলাই, ২০০৬ তারিখে অনুষ্ঠিত খেলায় নেদারল্যান্ডস দল প্রথমবারের মতো একদিনের আন্তর্জাতিকে শ্রীলঙ্কার মুখোমুখি হয়। সফরকারী শ্রীলঙ্কা দল নির্ধারিত ৫০ ওভারে ৪৪৩/৯ রান তোলে যা একদিনের আন্তর্জাতিকের ইতিহাসে সর্বোচ্চ দলীয় সংগ্রহ হিসেবে অদ্যাবধি পরিচিতি পাচ্ছে।
কৃষ্ণপক্ষ (চলচ্চিত্র)
কৃষ্ণপক্ষ জনপ্রিয় কথাসাহিত্যিক হুমায়ূন আহমেদের ‘কৃষ্ণপক্ষ’ উপন্যাস অবলম্বনে মেহের আফরোজ শাওন পরিচালিত একটি প্রণয়ধর্মী নাটকীয় চলচ্চিত্র। এই চলচ্চিত্রের মাধ্যমে মেহের আফরোজ শাওন চলচ্চিত্র পরিচালনায় প্রথম আত্মপ্রকাশ করেন। এতে অভিনয় করেন রিয়াজ, তানিয়া আহমেদ, ফেরদৌস আহমেদ, ওয়াহিদা মল্লিক জলি, লাবণ্য চৌধুরী, ফারুক আহমেদসহ আরও অনেকে। ছবিটির প্রিমিয়ার হয় ২০১৬ সালের ১৩ ফেব্রুয়ারি, তবে সারা দেশে মুক্তি পায় ২৬ ফেব্রুয়ারি।
কাহিনি
অরু তার পরিবারের কারও সম্মতি ছাড়াই মুহিবকে বিয়ে করে। বিয়ের পরে তারা মুহিবের বন্ধুর বাসায় যায়। মুহিব তার নিজের জন্য একটি চাকরি জোগাড় করার চেষ্টা করতে থাকে, তবে অরুর পরিবার অন্য কথা ভেবে নেয় এবং গল্পটি নতুন দিকে মোড় নেয়।
মুক্তি
কৃষ্ণপক্ষ চলচ্চিত্রটি ১৬টি সিনেমা হলে মুক্তি পায়। এই চলচ্চিত্রের পরিবেশকের দায়িত্বে ছিল জাজ মাল্টিমিডিয়া। তবে মুক্তির দ্বিতীয় সপ্তাহ থেকে পরিবেশনার দায়িত্ব নিজের হাতেই নিয়ে নিয়েছিলো প্রযোজনা প্রতিষ্ঠান ইমপ্রেস টেলিফিল্ম।
২৩ ফেব্রুয়ারি ২০১৬ সালে ঢাকার বলাকা সিনেওয়ার্ল্ডে চলচ্চিত্রটির প্রথম প্রিমিয়ার হয় এবং ২৬ ফেব্রুয়ারি আমন্ত্রণ-শুধুমাত্র প্রিমিয়ার হয়। ২৩ মার্চ, ২০১৬ সালে ছবিটি সিঙ্গাপুরে মুক্তি পায়। ১৭ এপ্রিল ২০১৬ সালে সুইজারল্যান্ডের ১১তম জেনেভা আন্তর্জাতিক প্রাচ্য চলচ্চিত্র উৎসবে চলচ্চিত্রটি দেখানো হয়। ২২ এপ্রিল ২০১৬ সালে, ফ্রান্সে লে সম্ব্রে কুইনজাইন শিরোনামে এবং ২১ মে ২০১৬ সালে যুক্তরাষ্ট্রে চলচ্চিত্রটি দেখানো হয়।
শাহরুখ বোলা “খুবসুরাত হ্যায় তু”
শাহরুখ বোলা "খুবসুরাত হ্যায় তু" (शाहरुख़ बोला "खूबसूरत है तू", Shahrukh Bola "Khoobsurat Hai Tu" - Shahrukh said "You are Beautiful") এটি ২০১০ সালের একটি বলিউড কমেডি চলচ্চিত্র। ছবিটি পরিচালনা করেছেন মকরন্দ দেশপান্ডে এবং প্রযোজনা করেছেন আমার্জীত সিং। ছবিটিতে অভিনয় করেছেন প্রীতিকা চাওলা, সঞ্জয় দাধীচ, কে কে মেনন, চৈতি ঘোষ, আফজাল খান, মাক্রান্দ দেশপান্ডে, নাগেশ ভোঁসলে এবং অতিথি শিল্পী হিসেবে শাহরুখ খান এর রয়েছে ২০ মিনিটের বিশেষ উপস্থিতি।
প্রথম জাতীয় সংসদ
প্রথম জাতীয় সংসদ (৭ এপ্রিল ১৯৭৩ - ৬ নভেম্বর ১৯৭৫) ১৯৭৩ সালের ৭ মার্চ প্রথম জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। বাংলাদেশ স্বাধীনতা লাভের পর অনুষ্ঠিত প্রথম এই নির্বাচনে বাংলাদেশ আওয়ামী লীগ ৩০০টি আসনের মধ্যে ২৯৩টি আসন লাভ করে সংখ্যাগরিষ্ঠতা অর্জন করে এবং শেখ মুজিবুর রহমানকে প্রধান করে সরকার গঠন করে। ৭ এপ্রিল সংসদের প্রথম অধিবেশন শুরু হয়। জনগণের সরাসরি ভোটে নির্বাচিত ৩০০ জন ও সংরক্ষিত মহিলা আসনের ১৫ জনসহ মোট ৩১৫ জন সংসদ সদস্য নিয়ে প্রথম সংসদ যাত্রা শুরু করে। এ সংসদ ২ বছর ৬ মাস স্থায়ী ছিল। মোহাম্মদউল্লাহ সংসদের স্পিকার এবং মোহাম্মদ বায়তুল্লাহ ডেপুটি স্পিকার নির্বাচিত হন। পরবর্তীতে মোহাম্মদউল্লাহ রাষ্ট্রপতি হওয়ার পর আব্দুল মালেক উকিল স্পিকার নির্বাচিত হন। প্রথম সংসদে কোন বিরোধীদলীয় নেতা ছিলেন না।
এ সংসদ চলমান থাকা অবস্থায় ১৯৭৫ সালের ২৪ জানুয়ারি বাংলাদেশের সংবিধানের চতুর্থ সংশোধনীবলে বহুদলীয় সংসদীয় সরকার পদ্ধতি পরিবর্তন করে রাষ্ট্রপতি শাসিত সরকার ব্যবস্থা প্রবর্তন করা হয় এবং দেশের সমগ্র রাজনৈতিক দল বিলুপ্ত করে বাংলাদেশ কৃষক শ্রমিক আওয়ামী লীগ সংক্ষেপে বাকশাল নামক এই একক রাজনৈতিক দল গঠন করা হয়। শেখ মুজিবুর রহমান রাষ্ট্রপতি হন এবং মুহাম্মদ মনসুর আলী প্রধানমন্ত্রী নির্বাচিত হন। ১৯৭৫ সালের ১৫ আগস্ট শেখ মুজিবুর রহমানের হত্যাকাণ্ড সংগঠিত হয়। পরবর্তীতে ৬ নভেম্বর পর্যন্ত এ সংসদ কার্যকর ছিল।
মায়োত
মায়োত (ফরাসি: Mayotte, [majɔt]; শিমাওর (সোয়াহিলি আঞ্চলিক ভাষা): Maore, ; মালাগাসি: Mahori), ফ্রান্সের একটি যৌথ বিভাগ যা সাগরের মাঝে দুইটি দ্বীপ নিয়ে গঠিত হয়েছে, বড় ভূমি ("Grande Terre") এবং ছোট ভূমি ("Petite Terre")। এটি ভারত মহাসাগরের মোজাম্বিক খালের উত্তরে মাদাগাস্কার এবং মোজাম্বিকের উত্তর অংশের মধ্যে অবস্থিত।
হালুয়াঘাট ইউনিয়ন
হালুয়াঘাট ইউনিয়ন বাংলাদেশের ময়মনসিংহ জেলার হালুয়াঘাট উপজেলার অন্তর্গত একটি ইউনিয়ন।
অবস্থান ও সীমানা
বৃহত্তর ময়মনসিংহের সবচেয়ে বড় গ্রাম হিসেবে ইতিহাসের সাক্ষী হয়ে আছে গোবরাকুড়া গ্রাম, বাংলাদেশের উত্তর-পূর্ব সীমানায় বৃহত্তর ময়মনসিংহ অঞ্চলের সীমান্ত জনপদ হালুয়াঘাট উপজেলার সর্ব উত্তরে অবস্থান গোবরাকুড়া গ্রামের। হালুয়াঘাট সদর ইউনিয়ন এর অন্তর্গত ১ নং ও ২ নং ওয়ার্ড নিয়ে গঠিত বৃহত্তম এই গ্রামের রয়েছে সারাদেশে ব্যাপী ব্যপক পরিচিতি। আর সেই পরিচিতির মুল কারণ গোবরাকুড়া স্থল বন্দর, যা আন্তর্জাতিক বাণিজ্য কেন্দ্র। তাছাড়া ওপারে ভারতের মেঘালয় রাজ্যের ছোটবড় পাহাড়সাড়ি এ অঞ্চলের ভ্রমণ পিপাসুদের আকর্ষনের অন্যতম কারণ।
অবস্থানঃ হালুয়াঘাট সদর হতে ৩ কিলোমিটার উত্তরে ভারতের মেঘালয়ের গারো পাহাড়ের পাদদেশে অবস্থিত গোবরাকুড়া গ্রামের উত্তরে ভারতের মেঘালয় রাজ্য, পশ্চিমে ভূবনকুড়া ইউনিয়ন এর লক্ষীকুড়া, সন্ধ্যাকুড়া, জুগলী ইউনিয়ন এর জয়রামকুড়া গ্রাম, দক্ষিণে সদর ইউনিয়ন এর মনিকুড়া, আকনপাড়া, রাংরাপাড়া, কচুন্দরা ও বিড়ইডাকুনী গ্রাম, পূর্বে গাজিরভিটা ইউনিয়ন এর নলকুড়া ও আইলাতলী গ্রামের অবস্থান।
আয়তন ও জনসংখ্যাঃ গোবরাকুড়া গ্রামের মোট আয়তন প্রায় ১৩.৫ বর্গ কিলোমিটার। মোট জমির পরিমাণ প্রায় ৯০০০ নয় হাজার হেক্টর। ২০০১ সালের আদমশুমারী অনুযায়ী মোট জনসংখ্যা ৬৮৭৮ জন হলেও ২০১৯ এর জাতিয় সংসদ নির্বাচনে মোট ভোটার সংখ্যা ছিলো ৬৪২৩ জন।  সে হিসাবে ধারণা করা যায় মোটামুটি ১০/১২ হাজর লোকের বসতী এই গ্রামে। বসবাসরত জনসংখ্যার অধিকাংশ মুসলিম, পাশাপাশি খ্রিস্টান ও সনাতন ধর্মাবলম্বী রয়েছে।
বসবাসকারীদের আর্থীক অবস্থান ও পেশাঃ কৃষি নির্ভর গ্রামীণ অর্থনৈতিক এলাকা হিসেবে অধিকাংশ মানুষের পেষা কৃষি হলেও বর্তমানে  গোবরাকুড়া স্থল বন্দরের আন্তর্জাতিক বাণিজ্যের কারণে কৃষি বহির্ভূত শ্রমিকের সংখ্যায় বেশি। কৃষি নির্ভর মুল অর্থনৈতিক কাঠামো। কৃষি ও আন্তর্জাতিক বাণিজ্যে গোবরাকুড়া গ্রামের রয়েছে ব্যপক পরিচিতি একসময় সারাদেশের সবচেয়ে সুমিষ্ট তরমুজ উৎপাদন হতো গোবরাকুড়ায়।  বর্তমানে নানাবিধ শাকসবজি যেমন করলা, ঝিঙা, শষা, শীত লাউ ইত্যাদি উৎপাদন করে নিজেদের চাহিদা মিটিয়ে সারাদেশে সরবরাহ করে আসছেন এ গ্রামের কৃষকরা। তাছাড়া স্থানীয় বন্দর কেন্দ্রীক ব্যবসায় জড়িত থাকায় এগ্রামের আর্থনৈতিক কাঠামোও বেশ শক্তিশালী।
শিক্ষা প্রতিষ্ঠানঃ সরকারি প্রাথমিক বিদ্যালয় ০২ কিন্ডারগার্টেন স্কুল ০৪ টি এবতেদায়ী মাদ্রাসা ০৮ টি এনজিও ভিত্তিক স্কুল ৪ টি
হাসপাতালঃ চিকিৎসা সেবার জন্য গ্রামের জনগণের সেবায় ০২ টি কমিউনিটি ক্লিনিক রয়েছে
ধর্মীয় প্রতিষ্ঠানঃ জামে মসজিদ মোট ২৩ টি পাঞ্জেগানা মসজিদ ০৩টি গীর্জা ০২টি মন্দির ০১ টি
সরকারি স্থাপনা সমুহঃ বর্ডার গার্ড বাংলাদেশ বিজিবি এর বিওপি ০২ টি ক্ষুদ্র নৃ গোষ্ঠীর কালচারাল একাডেমি ০১ টি বাংলাদেশ কাস্টমস কার্যালয় ০১ টি পোস্ট অফিস কার্যালয় ০১ টি স্থলবন্দর ০১ টি বিএডিসির সেচ প্রকল্প ১ টি সরকারি অর্থায়নে সমবায় মার্কেট ০১ টি
বিদ্যুৎ ব্যবস্থাঃ গ্রামের ৮০% লোক বিদ্যুৎ সেবা ভোগ করছে, পল্লী বিদ্যুৎ ও পিডিবি সঞ্চালন লাইনের মাধ্যমে এ সেবা পাচ্ছে গ্রামবাসী।
সড়ক যোগাযোগঃ মোট পাকা রাস্তা ১৩ কিলো প্রায় আধাপাকা সলিং ১ কিলো কাঁচা রাস্তা ২৫ কিলো প্রায়
গোবরাকুড়া গ্রামের টুকিটাকিঃ পুরো গোবরাকুড়া গ্রামের মধ্যে রয়েছে অনেকগুলো পাড়া মহল্লা যা ছোটো ছোটো অংশে বিভক্ত যেমন
খেলার মাঠ ও ঈদগাহ ময়দান ঃ
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
বুনো সাটন
মারভিন আর্নেস্ট "বুনো" সাটন (২ জুন ১৯০৯ - ২০ ডিসেম্বর ১৯৫৬) একজন ভারতীয় স্প্রিন্টার ছিলেন। তিনি ১৯৩২ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন।